CELEX: C2007/235/15
Language: et
Date: 2007-10-06 00:00:00
Title: Kohtuasi C-335/07: 18. juulil 2007 esitatud hagi — Euroopa Ühenduste Komisjon versus Soome Vabariik

6.10.2007   
            
            
               ET
            
            
               Euroopa Liidu Teataja
            
            
               C 235/9
            
         18. juulil 2007 esitatud hagi — Euroopa Ühenduste Komisjon versus Soome Vabariik
   (Kohtuasi C-335/07)
   (2007/C 235/15)
   Kohtumenetluse keel: soome
   Pooled
   
      Hageja: Euroopa Ühenduste Komisjon (esindajad: I. Koskinen, M. Patakia ja S. Pardo Quintillán)
   
      Kostja: Soome Vabariik
   Hageja nõuded
   
               —
            
            
               Tuvastada, et kuna Soome Vabariik ei ole nõudnud, et kõikide linnastute puhul inimekvivalendiga 10 000 ja enam peab kogumissüsteemidesse sisenev asulareovesi läbima põhjalikuma puhastuse, on Soome Vabariik rikkunud nõukogu 21. mai 1991. aasta direktiivi 91/271/EMÜ asulareovee puhastamise kohta (1) artikli 5 lõigetest 2, 3 ja 5 tulenevad kohustusi;
            
         
               —
            
            
               mõista kohtukulud välja Soome Vabariigilt.
            
         Väited ja peamised argumendid
   Kõiki Soome veekogusid tuleb pidada direktiivi 91/271/EMÜ tähenduses tundlikeks aladeks. Seega kohaldub kogu Soome territooriumil kohustus, et kõikide linnastute puhul inimekvivalendiga 10 000 ja enam peab kogumissüsteemidesse sisenev asulareovesi läbima põhjalikuma puhastuse. Lämmastikul on oluline tähtsus teatava osa Botnia lahe lõunaosa eutrofeerumisel; Saaristo-mere ja Soome lahe puhul on lämmastik peamine eutrofeerumise põhjustaja. Läänemere keskosa on vähese lämmastiku absorbeerimise võimega kevadeti. Nende alade eutrofeerumine on vaieldamatu. Nii lämmastiku- kui fosforireostuse vähendamine aitab ära hoida taimse planktoni kevadisi ja suviseid õitsemisi. Kuna Soome Vabariik ei ole korraldanud lämmastiku kõrvaldamist kogumissüsteemidesse sisenevast asulareoveest kõikide linnastute puhul inimekvivalendiga 10 000 ja enam, siis on Soome Vabariik rikkunud direktiivi 91/271/EMÜ artikli 5 lõigetest 2, 3 ja 5 tulenevaid kohustusi.
   
      (1)  EÜT L 135, 30.6.1991, lk 40; ELT eriväljaanne 15/02, lk 26.